stanford-oval/wikipedia huggingface dataset:
รวงทอง ทองลั่นธม
โลกเสียงเพลง > การแสดง

รวงทองแสดงละครประกอบบทเพลงมากมายในช่วงอยู่กับวงดนตรีสุนทราภรณ์ และแสดงละครให้กับคณะละครต่างๆ เช่น เคยเป็นนางเอกละครโทรทัศน์ทางไทยทีวีช่อง 4 บางขุนพรหม เรื่องจุฬาตรีคูณ คู่กับ อาคม มกรานนท์ แสดงละครเวทีกับ ฉลอง สิมะเสถียร เรื่อง "ลานปาริชาติ" แสดงภาพยนตร์เป็นนางเอกคู่กับ มิตร ชัยบัญชา เรื่อง "ในฝูงหงส์" แสดงภาพยนตร์ให้ ชรินทร์ นันทนาคร ในเรื่อง "สวรรค์วันเพ็ญ" และรับเชิญแสดงภาพยนตร์การกุศลเรื่อง "คนใจบอด" พ.ศ. 2514 และเรื่องอื่นๆ รวมทั้งมีงานเพลงประกอบภาพยนตร์มากมาย  เช่น ปาหนัน, สร้อยไข่มุก, วนาลี, ดรรชนีนาง ,ยอดอนงค์ และอื่นๆ
และยังเคยเป็นผู้จัดและนำแสดงในละครโทรทัศน์ ททบ.7 (ขาวดำ) สนามเป้า (ททบ.5 ปัจจุบัน) เช่น จุฬาตรีคูณ คู่กับ ตรัยเทพ เทวะผลิน และเคยจัดรายการโทรทัศน์ชื่อ "เสียงทิพย์จากรวงทอง" ร่วมกับ ม.ร.ว.ธวัชจันทร์ ประวิจร เผยแพร่ทางช่อง 5
โลกเสียงเพลง > สมรส

ชีวิตส่วนตัวเธอเคยคบหากับ ชนะ ศรีอุบล พระเอกภาพยนตร์ไทยในอดีตแต่สุดท้ายก็เลิกรากัน ภายหลังรวงทองได้สมรสกับ พ.ต.ท.วรพล สุคนธร มีบุตรด้วยกัน 2 คน ชื่อเอกอดุลย์ และ ศยามล
ผลงานเด่น

ผลงานขับร้องที่มีชื่อเสียงเช่น  จำได้ไหม, ขวัญใจเจ้าทุย, เก็บรัก, ปาหนัน, รอคำรัก, ขยี้ใจ, มั่นใจไม่รัก, เพื่อคุณ, ไม่ใกล้ไม่ไกล, วิมานสีชมพู, รักบังใบ, เสียงกระซิบจากเกลียวคลื่น, ผู้หญิงก็มีหัวใจ, รักเธอเสมอ (คู่ สมศักดิ์ เทพานนท์), อย่าปันใจให้ฉัน, อย่าซื้อฉันด้วยเงิน, รักทุย, หวานรัก, ถึงเธอ, ตัดสวาท, หงส์กับกา (คู่ วินัย จุลละบุษปะ), คีรีบูนยอดรัก, ทุยจ๋าทุย (คู่ ชรินทร์ นันทนาคร), ปลอบใจเจ้าทุย, ทุยฝันร้าย (คู่ ชรินทร์ นันทนาคร, ฝันถึงกันบ้างนะ, แรมพิศวาส (ต้นฉบับ เอมอร วิเศษสุด), สนต้องลม (ต้นฉบับ มัณฑนา โมรากุล), ไฟรักในทรวง (คู่กับ ศรีสุดา รัชตะวรรณ, วรนุช อารีย์, ชวลี ช่วงวิทย์) ฯลฯ
รางวัลเกียรติยศ

รับพระราชทานเหรียญสังคีตมงคล จากพระหัตถ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พ.ศ. 2509
รับพระราชทานรางวัลแผ่นเสียงทองคำ จากเพลง วนาสวาท, รักเธอเสมอ จากพระหัตถ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พ.ศ. 2508
รางวัลใบโพธิ์ทองพระราชทาน จาก คณะอักษรศาสตร์ จุฬาลงกรณ์มหาวิทยาลัย พ.ศ. 2514  (ในฐานะนักร้องผู้เผยแพร่ภาษาไทยได้ชัดเจนถูกต้อง)
ได้รับคัดเลือกเป็นสตรีดีเด่นแห่งปี
รางวัลเหรียญสนองเสรีชน จากกระทรวงมหาดไทย
ได้รับการยกย่องเชิดชูเกียรติจากคณะกรรมการวัฒนธรรมแห่งชาติให้เป็น ศิลปินแห่งชาติ สาขาศิลปะการแสดง (เพลงไทยสากล-ขับร้อง) ประจำปี พ.ศ. 2539
รางวัลเกียรติยศ > เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

คำประกาศเกียรติคุณ รวงทอง ทองลั่นธม ศิลปินแห่งชาติ[ลิงก์เสีย]
"มิตร ชัยบัญชา" และ "รวงทอง ทองลั่นธม" ในฉากภาพยนตร์ไทยเรื่อง "ในฝูงหงส์" พ.ศ. 2506
วัดพระธาตุดอยกองมู

| วัดพระธาตุดอยกองมู |
| --- | --- |


ชื่อสามัญ: วัดพระธาตุดอยกองมู, วัดปลายดอย
ที่ตั้ง: ตำบลจองคำ อำเภอเมืองแม่ฮ่องสอน จังหวัดแม่ฮ่องสอน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระธาตุดอยกองมู เดิมชื่อ วัดปลายดอย ตั้งอยู่ที่ดอยกองมู ทางทิศตะวันตกของอำเภอเมืองแม่ฮ่องสอน จังหวัดแม่ฮ่องสอน ถือเป็นวัดและพระธาตุประจำจังหวัด
พระธาตุดอยกองมู เป็นปูชนียสถาน ประกอบด้วย พระธาตุเจดีย์ ศิลปะไทใหญ่-พม่า จำนวน 2 องค์
พ.ศ. 2403 คหบดีชื่อ จองต่องสู่ ได้สร้างพระเจดีย์องค์ใหญ่ ซึ่งบรรจุพระธาตุของพระโมคคัลลานะ พระอัครสาวกเบื้องซ้าย ซึ่งนำมาจากเมืองมะละแหม่ง ประเทศพม่า
พ.ศ. 2417 พญาสิงหนาทราชา เจ้าผู้ครองแม่ฮ่องสอนคนแรก ได้สร้างพระธาตุเจดีย์องค์เล็ก บรรจุพระธาตุของพระสารีบุตร พระอัครสาวกเบื้องขวา ซึ่งนำจากเมืองมัณฑะเลย์  ประเทศพม่า
โดยคำว่า  "กองมู" เป็นภาษาไทใหญ่แปลว่า "พระเจดีย์"
แหล่งข้อมูลอื่น

แผนที่และภาพถ่ายทางอากาศของ วัดพระธาตุดอยกองมู
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
19°18′00″N 97°57′36″E﻿ / ﻿19.30013°N 97.96013°E﻿ / 19.30013; 97.96013
คิด คิด ต้องสู้

| คิด คิด ต้องสู้ |
| --- | --- |
ใบปิดภาพยนตร์
กำกับ: จอห์น จี. อาวิลด์เซน
เขียนบท: รอเบิร์ต มาร์ก คาเมน
อำนวยการสร้าง: เจอรี ไวน์ทรอบ
นักแสดงนำ:   ราล์ฟ มาชิโอ  โนริยูกิ "แพต" โมริตะ  เอลิซาเบธ ชู 
กำกับภาพ: เจมส์ เครบ
ตัดต่อ:   จอห์น จี. อาวิลด์เซน  วอลต์ มัลโคเนอรี  บัด เอส. สมิธ 
ดนตรีประกอบ: บิล คอนติ
บริษัทผู้สร้าง: เดลไฟทูโปรดักชันส์ เจอรี ไวน์ทรอบ โปรดักชันส์  
ผู้จัดจำหน่าย: โคลัมเบียพิกเจอร์ส
วันฉาย:   22 มิถุนายน ค.ศ. 1984 (1984-06-22) 
ความยาว: 127 นาที
ประเทศ: สหรัฐ
ภาษา: อังกฤษ
ทุนสร้าง: 8 ล้านดอลลาร์สหรัฐ
ทำเงิน: 91.1 ล้านดอลลาร์สหรัฐ
คิด คิด ต้องสู้ หรือ เดอะ คาราเต้คิด (อังกฤษ: The Karate Kid) ในภาษาอังกฤษ เป็นภาพยนตร์อเมริกันแนวดรามาและศิลปะการต่อสู้ ฉายเมื่อปี ค.ศ. 1984 เขียนบทโดย รอเบิร์ต มาร์ก คาเมน กำกับโดย จอห์น จี. อาวิลด์เซน และเป็นภาพยนตร์เรื่องแรกในแฟรนไชส์ เดอะคาราเต้คิด แสดงนำโดย ราล์ฟ มาชิโอ, โนริยูกิ "แพต" โมริตะและเอลิซาเบธ ชู ร่วมกับ วิลเลียม แซบคา, มาร์ติน โคฟและแรนดี เฮลเลอร์ ในบทบาทสมทบ คิด คิด ต้องสู้ เล่าเรื่องราวของ แดเนียล ลารุสโซ (มาชิโอ) ที่ได้รับการฝึกฝนคาราเต้จาก คุณมิยากิ (โมริตะ) เพื่อช่วยปกป้องตัวเองและใช้ในการแข่งขันกับอันธพาลของเขา หนึ่งในนั้นคือ จอห์นนี ลอว์เลนซ์ (แซบคา) แฟนเก่าของ อาลี มิลส์ (ชู)
คาเมนได้รับการติดต่อจาก โคลัมเบียพิกเจอร์ส ให้เขียนบทภาพยนตร์ที่คล้ายกับ ร็อคกี้ (1976) ผลงานที่ประสบความสำเร็จก่อนหน้านี้ของอาวิลด์เซน คาเมนดึงแรงบันดาลใจจากชีวิตของเขาเองเมื่อเขียนภาพยนตร์เรื่องนี้ หลังอาวิลด์เซนเซ็นสัญญาเป็นผู้กำกับ เป็นผลให้เขายังคงมีความคิดเห็นที่แข็งแกร่งเกี่ยวกับการคัดเลือกนักแสดงและยืนยันให้เพื่อให้โมริตะรวมอยู่ด้วย การเตรียมงานสร้างภาพยนตร์เริ่มต้นทันทีหลังการแก้ไขบทภาพยนตร์ครั้งสุดท้ายเสร็จสมบูรณ์และการคัดเลือกนัดแสดงจัดขึ้นระหว่างเดือนเมษายนและมิถุนายน ค.ศ. 1983 การถ่ายทำเริ่มต้นเมื่อวันที่ 31 ตุลาคม ค.ศ. 1983 ที่ลอสแอนเจลิส และสิ้นสุดเมื่อวันที่ 16 ธันวาคม ค.ศ. 1983 ภาพยนตร์เรื่องนี้เป็นการแสดงนำครั้งที่สองของมาชิโอต่อจาก ดิ เอ้าท์ไซเดอร์ แก๊งทรนง (1983)
คิด คิด ต้องสู้ ฉายในโรงภาพยนตร์สหรัฐเมื่อวันที่ 22 มิถุนายน ค.ศ. 1984 ภาพยนตร์ได้รับการตอบรับที่ดีจากนักวิจารณ์ โดยชมในเรื่องฉากโลดโผน, บทภาพยนตร์, โครงเรื่อง, การแสดงของนักแสดงและเพลง ภาพยนตร์ประสบความสำเร็จในบ็อกซ์ออฟฟิศ โดยทำเงินมากกว่า 91 ล้านดอลลาร์สหรัฐ ทั่วโลก ทำให้เป็นหนึ่งในภาพยนตร์ที่ทำเงินสูงสุดในปี ค.ศ. 1984 และเป็นภาพยนตร์กลับมาประสบความสำเร็จในภายหลังที่ยิ่งใหญ่ที่สุดแห่งปีของฮอลลีวูด ภาพยนตร์เรื่องนี้ทำให้อาชีพการแสดงของโมริตะกลับมาฟื้นคืนอีกครั้ง จากก่อนหน้านี้เขาเคยแสดงแต่บทบาทตลกเป็นส่วนใหญ่และทำให้เขาได้รับการเสนอชื่อเข้าชิง รางวัลออสการ์ สาขานักแสดงสมทบชายยอดเยี่ยม ภาพยนตร์กลายเป็นต้นกำเนิดของสื่อแฟรนไชส์และได้รับการยกย่องว่าทำให้คาราเต้ในสหรัฐเป็นที่นิยม
เนื้อเรื่องย่อ

เด็กหนุ่มคนหนึ่งซึ่งมีชื่อว่าแดเนียล ได้ย้ายมาสู่ลอสแอนเจลิส และเนื่องด้วยเป็นเด็กใหม่จึงถูกรังแกอยู่เสมอ กระทั่งแดเนียลได้มารู้จักกับอดีตแฟนสาวของหัวหน้าแก๊งคอบบร้าส์จนมีเรื่องวิวาทกัน แดเนียลจึงตัดสินใจขอร้องมิยากิ ผู้เป็นปรมาจารย์ศิลปะการต่อสู้ป้องกันตัวได้สอนให้เขาได้รู้ซึ้งถึงแก่นแท้ของวิชาคาราเต้ในเวลาต่อมา
นักแสดง

ราล์ฟ มาชิโอ ในปี ค.ศ. 2018 (ซ้าย) และ วิลเลียม แซบคา ในปี ค.ศ. 2019
ราล์ฟ มาชิโอ เป็น แดเนียล ลารุสโซ
แพต โมริตะ เป็น คุณมิยากิ
วิลเลียม แซบคา เป็น จอห์นนี ลอว์เลนซ์
เอลิซาเบธ ชู เป็น อาลี มิลส์
มาร์ติน โคฟ เป็น จอห์น ครีส
แรนดี เฮลเลอร์ เป็น ลูซิลล์ ลารุสโซ
แชด แม็คควีน เป็น ดัตช์
รอน ทอมัส เป็น บ็อบบี บราวน์
โทนี โอเดลล์ เป็น จิมมี
รอบ การ์ริสัน เป็น ทอมมี
ดูเพิ่ม

คาราเต้ คิด 2
คาราเต้ คิด 3 เค้นเลือดสู้
คาราเต้ คิด 4
เดอะ คาราเต้ คิด
คอบร้า ไค
แหล่งข้อมูลอื่น

คิด คิด ต้องสู้ ที่อินเทอร์เน็ตมูวีเดตาเบส
คิด คิด ต้องสู้ ที่ทีซีเอ็มมูวีเดตาเบส
คิด คิด ต้องสู้ ที่บ็อกซ์ออฟฟิศโมโจ
คิด คิด ต้องสู้ ที่รอตเทนโทเมโทส์
The Karate Kid and Cobra Kai – รียูไนเต็ดอะพาร์ต, 21 ธันวาคม ค.ศ. 2020
"The Karate Kid" 30th Anniversary Panel Discussion, Q+A—สนับสนุนโดย พิพิธภัณฑสถานแห่งชาติญี่ปุ่นอเมริกัน, ลอสแอนเจลิส, 9 กันยายน ค.ศ. 2014
ปวีร์ คชภักดี

| ปวีร์ คชภักดี |
| --- | --- |
โอ ปวีร์ ในการแสดง JOOX Live ณ Terminal 21 วันที่ 6 เมษายน พ.ศ. 2561
ข้อมูลพื้นฐาน
ชื่อเกิด: ปวีร์ คชภักดี
เกิด: 25 กันยายน พ.ศ. 2531 (36 ปี)
ที่เกิด:  พัทลุง ประเทศไทย
แนวเพลง: ป๊อป อาร์แอนด์บี ป็อปร็อค สตริงคอมโบ ลูกทุ่ง
อาชีพ: นักร้อง  นักดนตรี
ช่วงปี: พ.ศ. 2551–ปัจจุบัน
ค่ายเพลง: อัพจี (พ.ศ. 2551–2554) Believe records (พ.ศ. 2554–2558) Home records (พ.ศ. 2558–2561) Boxx music (พ.ศ. 2561–ปัจจุบัน)
ปวีร์ คชภักดี (เกิด 25 กันยายน พ.ศ. 2531) ชื่อเล่น โอ เป็นศิลปินชาวไทย สำเร็จการศึกษาจากคณะวิทยาลัยดนตรี เอกขับร้องตะวันตก มหาวิทยาลัยรังสิต มีผลงานเพลงที่เป็นที่รู้จัก เช่น Superman, พยายาม, R.I.P. (Love) และ คนที่ไม่ใช่
ประวัติ

โอ ปวีร์ เริ่มต้นทำวงดนตรีกับเพื่อน ๆ ตั้งแต่สมัยเรียนชั้นมัธยมศึกษาที่โรงเรียนพัทลุง และด้วยใจที่รักในเสียงดนตรีและการร้องเพลง จึงตัดสินใจเรียนดนตรีอย่างจริงจัง ที่วิทยาลัยดนตรี มหาวิทยาลัยรังสิต ซึ่งระหว่างเรียนก็เริ่มเขียนเพลงและทำเพลงมาเรื่อย ๆ จนกระทั่งมีผลงานเพลงชุดแรกคือ EP.Song Form Inside และ EP.ชุดที่ 2 ชื่อว่า My Way และจาก EP. นี้เองทำให้ชื่อของโอ ปวีร์ เป็นที่รู้จักมากขึ้นจากเพลง Superman ที่ได้ส่งเข้าไปในช่วง Bedroom studio ของคลื่นแฟต เรดิโอ จากนั้นจึงได้มีโอกาสได้ขึ้นแแสดงในงานแฟตเฟสติวัล ครั้งที่ 10 ซึ่งส่งให้เพลง Superman เป็นที่รู้จักมากขึ้นและสามารถไต่ขึ้นสู่อันดับ 1 ได้สำเร็จ ซึ่งทำให้ได้รับรางวัล Fat Award 2011 สาขา bedroom of the year ในปีเดียวกัน และจากจุดนี้ทำให้ โอ ปวีร์ ได้รับการชักชวนให้เข้าประกวดในโครงการ โคน ค้น คน โดย Wall's Cornetto โคนดนตรี ซึ่งผู้ที่ได้รับรางวัลชนะเลิศจะได้เป็นศิลปินใหม่ในสังกัด Believe records ซึ่งโอ ปวีร์ได้รับตำแหน่งชนะเลิศอันดับที่ 1 โดยปัจจุบัน โอ ปวีร์ สังกัดบ็อกซ์มิวสิก (BOXX MUSIC) ในเครือ Muzik Move
ผลงานเพลง > อีพีอัลบั้ม

| ชื่ออัลบั้ม | รายละเอียด | รายชื่อเพลง | หมายเหตุ |
| --- | --- | --- | --- |
| EP. Song Form Inside | ปี: 2551* |  เดียวดาย alone  ให้ผ่านพ้นไป let it be  เพื่อเธอ for you  พลังแห่งรัก power of love | *แจกในงาน Fat Festival ครั้งที่ 8 จำนวน 200 แผ่น |
| EP. My Way | ปี: 2552* |  p-a-v-e-e tro  second  superman**  let it be  miss u  khad ther mai dai  por  angel  alone | *ผลิตออกมา จำนวน 200 แผ่น  **เพลง superman ติดชาร์ตอันดับ 1 ของคลื่นแฟต เรดิโอ 32 สัปดาห์ |
ผลงานเพลง > สตูดิโออัลบั้ม

| ชื่ออัลบั้ม | รายละเอียด | รายชื่อเพลง | หมายเหตุ |
| --- | --- | --- | --- |
| 9 (ก้าว) | ปี: 2562 ค่าย: Boxx music |  PAVEE Tro  โคตรจะภักดี  พยายาม*  คนที่ไม่ใช่  คนถูกเท (Dejavu) Feat. UrboyTJ  7K  R.I.P. (Love) **  เจ็บไม่จำ  รอ*  นักเดินทาง  Powerbank Feat. Amp Achariya**  Superman (Original version) *** | *เพลงจากค่าย Believe Records **เพลงจากค่าย Home Records ***เพลงจาก EP. My Way ****Track 11 และ 12 เป็น Special tracks   |
ผลงานเพลง > ซิงเกิล

| ปี | ชื่อเพลง | ค่าย | หมายเหตุ |
| --- | --- | --- | --- |
| 2554 | พอ | Believe records | เพลงนี้อยู่ในอัลบั้ม Believe records Present Compilation 03 Sing It by Wall's Cornetto โคนดนตรี |
| 2555 | รอ | Believe records | ซิงเกิลแรกอย่างเป็นทางการ |
| 2555 | พยายาม | Believe records | ในครั้งแรกเพลงนี้เคยถูกใช้ชื่อว่า "หวาน" มาก่อน |
| 2557 | พอดี | Home records |  |
| 2559 | R.I.P. (Love) | Home records |  |
| 2559 | Superman | Home records | นำมา re-arrange ดนตรีใหม่อีกครั้ง รวมทั้งเพิ่มท่อน RAP |
| 2560 | Power bank | Home records | Feat. Amp Achariya Dulyapaiboon |
| 2561 | คนที่ไม่ใช่ | Boxx music |  |
| 2561 | โคตรจะภักดี | Boxx music |  |
| 2561 | 7K | Boxx music |  |
| 2562 | คนถูกเท (Dejavu) | Boxx music | Feat. Urboy TJ |
| 2562 | เจ็บไม่จำ | Boxx music |  |
| 2562 | นักเดินทาง | Boxx music |  |
| 2563 | นักเดินทาง (Acoustic version) | Boxx music | Boxx From Home Project |
| 2563 | ลืมได้แล้ว | Boxx music |  |
| 2563 | พอเสียที | Boxx music |  |
| 2564 | รักให้ถึงที่สุด | Boxx music | เพลงประกอบซีรีส์ Let’s Fight Ghost คู่ไฟท์ไฝว้ผี |
| 2564 | ชาตินี้พอ | Boxx music | เพลงจากโปรเจกต์ VIU CLOSE FRIEND โคตรแฟน |
| 2565 | ขอแรงแรง | Boxx music |  |
| 2565 | ช่วยไปรักคนนั้นที | Boxx music |  |
ผลงานเพลง > ผลงานเพลงอื่น ๆ

| ชือเพลง | อัลบั้ม | หมายเหตุ |
| --- | --- | --- |
| เพราะไม่รู้และเพราะรู้ | เพลงของมูลนิธิศึกษาและเผยแผ่พระพุทธศาสนา | โอ ปวีร์เป็นสมาชิกชมรมบ้านธัมมะ มศพ. เลขที่ ๘๙๗ |
| อริยสาวิตรีบูชา | เพลงของมูลนิธิศึกษาและเผยแผ่พระพุทธศาสนา | โอ ปวีร์เป็นสมาชิกชมรมบ้านธัมมะ มศพ. เลขที่ ๘๙๗ |
| ตรงนี้คือบ้าน | เพลงประกอบโฆษณา หลังคาคอนกรีตตราช้าง รุ่นเพรสทีจ |  |
| หัวใจไหม้เกรียม | เพลงประกอบโฆษณา สมาคมประกันวินาศภัย | ร้องนำในนามวง Black Valentine |
| ไม่เคยลืม | โปรเจกต์ Podcast ฟังใจคุณ (เรื่อง "เธอ-ฉัน-วันเวลา-ความ (ไม่) สัมพันธ์") | ร่วมงานกับ ฟังใจ |
ผลงานเพลง > ผลงานเพลงที่ร่วมร้องกับศิลปินอื่น

| ชื่อเพลง | ศิลปิน | หมายเหตุ |
| --- | --- | --- |
| อย่าเสียดาย | Living Room |  |
| ชิด (Ten To Twelve) | Plastic Plastic |  |
| ช่วงเวลา | ส้ม มารี |  |
| เธอๆ เรามีอะไรจะบอก (Tell U Somethin') | Boxx Artist | เพลงพิเศษเนื่องในวาระครบรอบ 6 ปีของค่าย |
ผลงานเพลง > ผลงานแต่งเพลงให้กับศิลปินอื่น

| ชื่อเพลง | ศิลปิน | หมายเหตุ |
| --- | --- | --- |
| ที่ส่วนตัว | เบนซ์ จิรโรจน์ |  |
| โดยไม่มีเธอ | ต้น ธนษิต |  |
| 30+ แล้วไง? | อีฟ ศิระฉายา |  |
| ค้นหา | ปันปัน เต็มฟ้า |  |
| เก็บ | อ๋อง เขมรัชต์ |  |
| คนไม่สำคัญ | ต้น ธนษิต |  |
| น้ำตา | พัดชา เอนกอายุวัฒน์ |  |
| ข้อความจากคนแปลกหน้า | ต้น ธนษิต feat. กิต กิตตินันท์ |  |
| คนแปลกหน้า | ซานิ นิภาภรณ์ feat. อุ๊ หฤทัย |  |
| แค่เรา | ต้น ธนษิต |  |
| เนิบ เนิบ | One-Way Ticket |  |
เพลงประกอบละครเวที ก๊วนคานทอง LOVE GAME THE MUSICAL: 
| ความคิดถึงของฤดูฝน | SY51 |  |
คอนเสิร์ต

| ปี พ> ศ. | ชื่อคอนเสิร์ต | วันแสดง | สถานที่จัดการแสดง | จำนวนรอบ | หมายเหตุ |
| --- | --- | --- | --- | --- | --- |
| 2562 | กาลครั้งหนึ่ง O-PAVEE Concert | 14 ธันวาคม 2562 | The Camp Vintage Flea Market | 1 | คอนเสิร์ตเดี่ยวครั้งแรก |
นิพนธ์ บุญญามณี

| นิพนธ์ บุญญามณีม> ป.ช., ม.ว.ม. |
| --- | --- |
นิพนธ์ ในปี พ.ศ. 2562

รัฐมนตรีช่วยว่าการกระทรวงมหาดไทย
ดำรงตำแหน่ง 10 กรกฎาคม พ.ศ. 2562 – 5 กันยายน พ.ศ. 2565  (3 ปี 57 วัน)
นายกรัฐมนตรี: ประยุทธ์ จันทร์โอชา
ก่อนหน้า: ทรงศักดิ์ ทองศรี
ถัดไป: นริศ ขำนุรักษ์
 
ข้อมูลส่วนบุคคล
เกิด: 22 กรกฎาคม พ.ศ. 2501 (66 ปี) อำเภอเทพา จังหวัดสงขลา ประเทศไทย
พรรคการเมือง: ประชาธิปัตย์ (2522–ปัจจุบัน)
คู่สมรส: กัลยา บุญญามณี
บุตร: สรรเพชญ บุญญามณี

นิพนธ์ บุญญามณี (เกิด 22 กรกฎาคม พ.ศ. 2501) เป็นนักการเมืองและทนายความชาวไทย อดีตรัฐมนตรีช่วยว่าการกระทรวงมหาดไทย ในรัฐบาล ประยุทธ์ จันทร์โอชา อดีตรองหัวหน้าตามภารกิจ พรรคประชาธิปัตย์ อดีตนายกองค์การบริหารส่วนจังหวัดสงขลา อดีตรองเลขาธิการพรรคประชาธิปัตย์ อดีตสมาชิกสภาผู้แทนราษฎรจังหวัดสงขลา อดีตสมาชิกสภาผู้แทนราษฎรแบบบัญชีรายชื่อ และ อดีตสมาชิกสภาผู้แทนราษฎรแบบสัดส่วน รวม 8 สมัย ปัจจุบันเป็นประธานที่ปรึกษากิตติมศักดิ์ สมาคมฮกเกี้ยนสงขลา
ประวัติ

นิพนธ์ บุญญามณี เกิดวันที่ 22 กรกฎาคม พ.ศ. 2501 ที่ตำบลท่าม่วง อำเภอเทพา จังหวัดสงขลา เป็นคนไทยเชื้อสายจีนฮกเกี้ยน เป็นหลานของบุนติ่น แซ่อิ้ว (เอี้ยว) 楊文珍 ซึ่งอพยพมาจากอำเภอเจียวอัน 詔安縣จังหวัดเจียงจิว 漳州府 มณฑลฮกเกี้ยน 福建省 เป็นของบุตรเฉี้ยงและจิ้ว บุญญามณี
นิพนธ์เข้ารับการศึกษาระดับชั้นประถมศึกษา จากโรงเรียนวัดนาทับ โรงเรียนถนนวิเชียรชม จังหวัดสงขลา ระดับเตรียมอุดมศึกษา จากโรงเรียนมหาวชิราวุธ จังหวัดสงขลา ระดับปริญญาตรี สาขานิติศาสตร์ มหาวิทยาลัยรามคำแหง จบเนติบัณฑิตไทย (สำนักอบรมกฎหมายแห่งเนติบัณฑิตยสภา), ระดับปริญญาโท สาขารัฐประศาสนศาสตร์ จาก สถาบันบัณฑิตพัฒนบริหารศาสตร์ (นิด้า) และ เศรษฐศาสตรมหาบัณฑิต จากมหาวิทยาลัยรามคำแหง
ด้านครอบครัว นิพนธ์สมรสกับ กัลยา บุญญามณี ปลัดเทศบาลนครสงขลา มีบุตร-ธิดา 3 คน ได้แก่ นิธิยา บุญญามณี สรรเพชญ บุญญามณี และนิธิกร บุญญามณี
ในวันที่ 12 สิงหาคม พ.ศ. 2565 นายนิพนธ์ ได้พระราชทานโล่เกียรติคุณลูกที่มีความกตัญญูกตเวทีอย่างสูงต่อแม่ ประจำปี 2565 โดย สมาคมสภาสังคมสงเคราะห์แห่งประเทศไทย ในพระบรมราชูปถัมภ์
การทำงาน

นิพนธ์ บุญญามณี เป็นสมาชิกสภาจังหวัด 2 สมัย (พ.ศ. 2528, พ.ศ. 2533) เป็นประธานสภาจังหวัดสงขลา ต่อมาได้เข้าสู่งานการเมืองระดับชาติโดยการลงสมัครรับเลือกตั้งสมาชิกสภาผู้แทนราษฎรจังหวัดสงขลา และได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 หรือ 35/1 ในนามพรรคประชาธิปัตย์ และได้รับเลือกตั้งเรื่อยมารวม 5 สมัย คือ 2535/1, 2535/2, 2538, 2539, 2544  และได้รับเลือกตั้งเป็น ส.ส.บัญชีรายชื่อ/สัดส่วน พรรคประชาธิปัตย์ 3 สมัย (2548, 2550, 2554) รวมทั้งสิ้นเป็น ส.ส. 8 สมัย
นิพนธ์ บุญญามณี ได้รับแต่งตั้งเป็นเลขานุการรัฐมนตรีว่าการกระทรวงยุติธรรม ในปี พ.ศ. 2537 เป็นเลขานุการรัฐมนตรีว่าการกระทรวงแรงงานและสวัสดิการสังคม ในปี พ.ศ. 2541 และเป็นรองเลขาธิการนายกรัฐมนตรี 2 ครั้งในปี พ.ศ. 2542 ประจำตัวพลตรี สนั่น ขจรประศาสน์ และ พ.ศ. 2543 ประจำตัวบัญญัติ บรรทัดฐาน
เมื่อพรรคประชาธิปัตย์ได้มีการปรับโครงสร้างผู้บริหารพรรคใหม่ หลังการเลือกตั้งในปี พ.ศ. 2548 แล้ว นิพนธ์มีชื่อว่าอาจจะได้รับเลือกเป็นเลขาธิการพรรคคนใหม่ แต่นิพนธ์ก็ได้ขอถอนตัวออกไป ตำแหน่งจึงตกอยู่ที่ สุเทพ เทือกสุบรรณ และ นิพนธ์ได้รับการแต่งตั้งเป็นรองเลขาธิการพรรค
ในการประชุมวิสามัญพรรคประชาธิปัตย์ เพื่อเลือกตั้งคณะกรรมการบริหารพรรคชุดใหม่ เมื่อวันที่ 6 สิงหาคม พ.ศ. 2554 ที่ประชุมได้มีมติเลือก นิพนธ์ เป็นรองเลขาธิการพรรค พร้อมกับ ศุภชัย ศรีหล้า และ นราพัฒน์ แก้วทอง
ในการทำงานฝ่ายค้านของพรรคประชาธิปัตย์ ได้มีการจัดตั้งรัฐบาลเงาขึ้น ซึ่งนิพนธ์ ได้ทำหน้าที่เป็นรัฐมนตรีช่วยว่าการกระทรวงคมนาคมเงา
นิพนธ์ บุญญามณี เป็นกรรมการบริหารพรรคประชาธิปัตย์ ชุดที่นำโดย จุรินทร์ ลักษณวิศิษฏ์ ในตำแหน่งรองหัวหน้าพรรค
เขาลาออกจากการเป็น ส.ส. เมื่อเดือนพฤษภาคม พ.ศ. 2556 เพื่อลงสมัครรับเลือกตั้งนายกองค์การบริหารส่วนจังหวัดสงขลา (อบจ.สงขลา) จนกระทั่งเดือนมิถุนายน 2562 เขาได้ลาออกจากตำแหน่งนายกองค์การบริหารส่วนจังหวัดสงขลา เพื่อรับตำแหน่งรัฐมนตรีช่วยว่าการกระทรวงมหาดไทย ในรัฐบาลประยุทธ์ จันทร์โอชา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 นิพนธ์ได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 5
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ยศกองอาสารักษาดินแดน

| นิพนธ์ บุญญามณี |
| --- | --- |
รับใช้:  ไทย
แผนก/สังกัด: กองอาสารักษาดินแดน
ประจำการ: พ.ศ. 2562 – ปัจจุบัน
ชั้นยศ:  นายกองเอก
บังคับบัญชา: กองอาสารักษาดินแดน
พ.ศ. 2563 ว่าที่นายกองเอก นิพนธ์ บุญญามณี ได้รับพระราชทานยศกองอาสารักษาดินแดน เป็น นายกองเอก นิพนธ์ บุญญามณี
แหล่งข้อมูลอื่น

นิพนธ์ บุญญามณีที่ เฟซบุ๊ก
| ด ค กคณะรัฐมนตรีคณะที่ 62 ของไทย |
| --- | --- | --- |
| นายกรัฐมนตรี |  ประยุทธ์ จันทร์โอชา  ประวิตร วงษ์สุวรรณ †  |  |
| รองนายกรัฐมนตรี |  ประวิตร วงษ์สุวรรณ  สมคิด จาตุศรีพิทักษ์  วิษณุ เครืองาม  อนุทิน ชาญวีรกูล  จุรินทร์ ลักษณวิศิษฏ์  ดอน ปรมัตถ์วินัย  สุพัฒนพงษ์ พันธ์มีเชาว์  |  |
| สำนักนายกรัฐมนตรี |  เทวัญ ลิปตพัลลภ  อนุชา นาคาศัย  ธนกร วังบุญคงชนะ  |  |
| กลาโหม |  ประยุทธ์ จันทร์โอชา  ชัยชาญ ช้างมงคล  |  |
| การคลัง |  อุตตม สาวนายน  ปรีดี ดาวฉาย  อาคม เติมพิทยาไพสิฐ  สันติ พร้อมพัฒน์  |  |
| การต่างประเทศ |  ดอน ปรมัตถ์วินัย  |  |
| การท่องเที่ยวและกีฬา |  พิพัฒน์ รัชกิจประการ  |  |
| การพัฒนาสังคมฯ |  จุติ ไกรฤกษ์  |  |
| การอุดมศึกษาฯ |  สุวิทย์ เมษินทรีย์  เอนก เหล่าธรรมทัศน์  |  |
| เกษตรและสหกรณ์ |  เฉลิมชัย ศรีอ่อน  ธรรมนัส พรหมเผ่า  สุนทร ปานแสงทอง  มนัญญา ไทยเศรษฐ์  ประภัตร โพธสุธน  |  |
| คมนาคม |  ศักดิ์สยาม ชิดชอบ  อธิรัฐ รัตนเศรษฐ  ถาวร เสนเนียม  วีรศักดิ์ หวังศุภกิจโกศล  |  |
| ดิจิทัลฯ |  พุทธิพงษ์ ปุณณกันต์  ชัยวุฒิ ธนาคมานุสรณ์  |  |
| ทรัพยากรธรรมชาติฯ |  วราวุธ ศิลปอาชา  |  |
| พลังงาน |  สนธิรัตน์ สนธิจิรวงศ์  สุพัฒนพงษ์ พันธ์มีเชาว์  |  |
| พาณิชย์ |  จุรินทร์ ลักษณวิศิษฏ์  วีรศักดิ์ หวังศุภกิจโกศล  สินิตย์ เลิศไกร  |  |
| มหาดไทย |  อนุพงษ์ เผ่าจินดา  นิพนธ์ บุญญามณี  นริศ ขำนุรักษ์  ทรงศักดิ์ ทองศรี  |  |
| ยุติธรรม |  สมศักดิ์ เทพสุทิน  วิษณุ เครืองาม †  |  |
| แรงงาน |  หม่อมราชวงศ์จัตุมงคล โสณกุล  สุชาติ ชมกลิ่น  นฤมล ภิญโญสินวัฒน์  |  |
| วัฒนธรรม |  อิทธิพล คุณปลื้ม  |  |
| ศึกษาธิการ |  ณัฏฐพล ทีปสุวรรณ  ตรีนุช เทียนทอง  กัลยา โสภณพนิช  กนกวรรณ วิลาวัลย์  |  |
| สาธารณสุข |  อนุทิน ชาญวีรกูล  สาธิต ปิตุเตชะ  |  |
| อุตสาหกรรม |  สุริยะ จึงรุ่งเรืองกิจ  อนุชา นาคาศัย †  |  |
 รัฐมนตรีช่วยว่าการ  † : รักษาการแทน  อยู่ในตำแหน่ง  พ้นจากตำแหน่ง
สุคนธวา เกิดนิมิตร

| สุคนธวา เกิดนิมิตร |
| --- | --- |
ชื่อเกิด: พยงค์เนตร เกิดนิมิตร
เกิด: 23 พฤศจิกายน พ.ศ. 2524 (43 ปี)[ต้องการอ้างอิง]  จังหวัดนนทบุรี ประเทศไทย
คู่สมรส: สรพงษ์ จิตต์สุนทร (2562–ปัจจุบัน)
บุตร: 2 คน
อาชีพ: นักแสดง, นางแบบ, พิธีกร, นักพากย์ , ขายลูกชิ้นและแฟนข้าวจ้าว, นักจัดรายการโทรทัศน์, นักธุรกิจ
ปีที่แสดง: พ.ศ. 2545 - ปัจจุบัน
ผลงานเด่น: มิ้น จากละคร กุหลาบเล่นไฟ   มณี จากละคร ผักบุ้งกับกุ้งนาง   พรรณวลี จากละคร สาวน้อยในตะเกียงแก้ว ภาค 2   กำไล จากละคร เจ้าหญิงลำซิ่ง   หญิงดาว,สายสร้อย จากละคร ปี่แก้วนางหงส์   ออย จากละคร ข้าวนอกนา   ศรี จากละคร แม้เลือกเกิดได้
สังกัด: ช่อง 3 (2551 - 2557) ช่อง 7 (2546 - 2550)
สุคนธวา เกิดนิมิตร เกิดเมื่อวันที่ 23 พฤศจิกายน พ.ศ. 2524[ต้องการอ้างอิง] เป็น นักแสดง นางแบบ พิธีกร นักจัดรายการโทรทัศน์ และนักธุรกิจชาวไทย
ประวัติ

ใหม่ สุคนธวา มีชื่อจริงว่า พยงค์เนตร เกิดนิมิตร ที่ตำบลบางศรีเมือง อำเภอเมือง จังหวัดนนทบุรี เป็นบุตรของนายปัญญา เกิดนิมิตร ส่วนแม่แท้ ๆ (นางผ่องศรี) ได้แยกทางกันตั้งแต่ใหม่ยังเด็ก ๆ โดยได้รับอุปการะโดยนางวลี เกิดนิมิตร ซึ่งเป็นแม่เลี้ยงของใหม่เอง(ภรรยาคนรองของนายปัญญา) มีพี่น้องทั้งหมด 2 คน ใหม่เป็นคนที่ 2
โดยได้รับเข้าสู่วงการบันเทิง จากการประกวด ดัชชี่บอยแอนด์เกิร์ล ปี 2002 พ.ศ. 2545 ได้ตำแหน่งเป็นดัชชี่เกิร์ล ร่วมกับ บิ๊ก - ภุชิสสะ ธนพัฒน์ ในฐานะดัชชี่บอย เป็นนักแสดงชาวไทย มีผลงานละครเรื่องแรกทางสถานีโทรทัศน์สีกองทัพบกช่อง 7 เรื่อง นารีลุยไฟ แสดงร่วมกับพระเอกและนางเอก บี๋ - สวิช เพชรวิเศษศิริ และ ทราย เจริญปุระ ด้านการศึกษา เริ่มเรียนระดับอนุบาลถึงประถมศึกษาจากโรงเรียนการัญศึกษา ระดับมัธยมศึกษาตอนต้นจากโรงเรียนสตรีนนทบุรี ระดับมัธยมศึกษาตอนปลายจากโรงเรียนวัดเขมาภิรตาราม สำเร็จการศึกษาระดับปริญญาตรีจากมหาวิทยาลัยศรีปทุม ได้รับเกียรตินิยมอันดับ 2 ปริญญาโท สถาบันบัณฑิตพัฒนบริหารศาสตร์ หรือ นิด้า
ชีวิตส่วนตัว

เคยคบหาดูใจกับหนุ่มนักแข่งรถนอกวงการ ตรัยธนิษฐ์ ฉิมตะวัน หรือ ตรัย เป็นระยะเวลาทั้งหมด 6 ปี
ปัจจุบัน สุคนธวา สมรสกับ ดีเจต้น สรพงษ์ จิตต์สุนทร หลังทั้งคู่คบหาดูใจกันมา 3 ปี เมื่อวันที่ 14 พฤศจิกายน 2562
ปัจจุบัน สุคนธวา กับ ดีเจต้น มีบุตรชายและบุตรสาวด้วยกัน 2 คนชื่อ
สิริ์ปุณณ์ เกิดนิมิตร (อ่านว่า สิ-ปุน) ชื่อเล่น:ชิณะ เกิดเมื่อวันที่ 20 พฤศจิกายน พ.ศ. 2563
สิริ์รัชต์ จิตต์สุนทร (อ่านว่า สิ-รัด) ชื่อเล่น:ชีต้าร์ เกิดเมื่อวันที่ 29 สิงหาคม พ.ศ. 2565
ผลงาน > ละครโทรทัศน์

| ละคร |
| --- | --- | --- | --- |

| ปี พ.ศ. | เรื่อง | รับบทเป็น | ออกอากาศ |
| พ.ศ. 2546 | นารีลุยไฟ | ธิตา | ช่อง 7 |
| พ.ศ. 2546 | มหาเฮง | บงกช (บุ๋ม) | ช่อง 7 |
| พ.ศ. 2546 | กุหลาบเล่นไฟ | มิ้นท์ / รัญชิตา | ช่อง 7 |
| พ.ศ. 2547 | ชุมทางรัก | ผกาลมัย | ช่อง 7 |
| พ.ศ. 2547 | ผักบุ้งกับกุ้งนาง | มณี | ช่อง 7 |
| พ.ศ. 2547 | สาวน้อยในตะเกียงแก้ว 2 | พรรณวดี | ช่อง 7 |
| พ.ศ. 2548 | รักนิด ๆ ต้องซิทอัพ |  | ช่อง 7 |
| พ.ศ. 2548 | นางสาวส้มหล่น | ชลาลัย | ช่อง 7 |
| พ.ศ. 2548 | มนต์รักลูกทุ่ง | รับเชิญ | ช่อง 7 |
| พ.ศ. 2548 | คุณหนูดอกฟ้า กับ แมวข้างบ้าน | ใหม่ สุคนธวา (รับเชิญ) | ช่อง 7 |
| พ.ศ. 2549 | ชุลมุนวุ่นรัก | เชอร์รี่ | ช่อง 7 |
| พ.ศ. 2549 | เพื่อนรัก นักล่าฝัน | นาเดีย (รับเชิญ) | ช่อง 7 |
| พ.ศ. 2549 | เหล็กไหล | ดาว | ช่อง 7 |
| พ.ศ. 2550 | อภิมหึมามหาเศรษฐี | แพท | ช่อง 7 |
| พ.ศ. 2550 | เลือดในดิน | วิมลมณี | ช่อง 7 |
| พ.ศ. 2550 | รักแท้แซ่บหลาย | กานดา | ช่อง 7 |
| พ.ศ. 2550 | อุบัติเหตุหัวใจ | เอมี่ | ช่อง 5 |
| พ.ศ. 2551 | เจ้าหญิงลำซิ่ง | กำไล | ช่อง 7 |
| พ.ศ. 2551 | ปี่แก้วนางหงส์ | หญิงดาว,สายสร้อย | ช่อง 3 |
| พ.ศ. 2551 | จำเลยรัก | บุญทาย | ช่อง 3 |
| พ.ศ. 2552 | ดิน น้ำ ลม ไฟ | กินรี | ช่อง 3 |
| พ.ศ. 2552 | ล่าผีปอบ | พริ้งเพรา | ช่อง 3 |
| พ.ศ. 2552 | เซน...สื่อรักสื่อวิญญาณ | คำแก้ว (รับเชิญ) | ช่อง 5 |
| พ.ศ. 2552 | เณรน้อย | เชอร์รี่ | ช่อง 7 |
| พ.ศ. 2553 | เศรษฐีข้างเขียง | เจ๊แนท | ช่อง 3 |
| พ.ศ. 2553 | หวานใจกับนายจอมหยิ่ง | อุไรริสา | ช่อง 3 |
| พ.ศ. 2553 | หัวใจรักข้ามภพ | พะยอม | ช่อง 3 |
| พ.ศ. 2554 | เรือนหอรอเฮี้ยน | กระทง | ช่อง 3 |
| พ.ศ. 2554 | เขยรสซ่า พ่อตารสขิง | ซินดี้ | ช่อง 8 |
| พ.ศ. 2555 | บ่วง | เดือนแรม / นวล | ช่อง 3 |
| พ.ศ. 2555 | สะใภ้ซ่าส์ แม่ย่าเฮี้ยน | ตานี | ช่อง 3 |
| พ.ศ. 2556 | ตะวันบ้านทุ่ง | จิตตา | ช่อง 3 |
| พ.ศ. 2556 | ข้าวนอกนา | ออย | ช่อง 8 |
| พ.ศ. 2557 | บันทึกกรรม | จิตร | ช่อง 3 |
| พ.ศ. 2558 | แม้เลือกเกิดได้ | ศรี | ช่อง 8 |
| พ.ศ. 2558 | ลิเกหมัดสั่ง | แก้วแหวน | ช่อง 8 |
| พ.ศ. 2558 | 7 วันจองเวร ตอน ท้าคนเป็น เห็นคนตาย | แพมพิศวง | เวิร์คพอยท์ |
| พ.ศ. 2558 | ยัยเป็ดขี้เหร่ Ugly Betty Thailand | อมิตา | ไทยรัฐทีวี |
| พ.ศ. 2558 | แสนดี เดอะซีรีส์ ตอน คนในปริศนา | เพียว / นางแบบ | ทรูโฟร์ยู |
| พ.ศ. 2559 | บัวแล้งน้ำ | มนตรา | พีพีทีวี |
| พ.ศ. 2560 | กามเทพจำแลง | ไอรีณ | ช่อง 3 |
| พ.ศ. 2560 | บางรักซอย 9/1 ตอน บางรัก 9/1 เดอะมิวสิคัล | ฝ้าย | ช่องวัน 31 |
| พ.ศ. 2561 | คุณพ่อจอมซ่าส์ | วิรังรอง | จีเอ็มเอ็ม 25 |
| พ.ศ. 2562 | นางมาร | ลำดวน | จีเอ็มเอ็ม 25 |
| พ.ศ. 2562 | มนตรามหาเสน่ห์ | พุดซ้อน | พีพีทีวี |
| พ.ศ. 2562 | มัจจุราชฮอลิเดย์ | ยุพา | ช่อง 8 |
| พ.ศ. 2562 | เทพธิดาขนนก | เพียงฟ้า ลดาวัลย์ (ฟ้า) | ช่อง 8 |
| พ.ศ. 2564 | อีสาวอันตราย | นิสากร | ช่อง 3 |
ผลงาน > ละครซีรีส์

| ละคร |
| --- | --- | --- |

| ปี พ.ศ. | เรื่อง | รับบท |
| พ.ศ. 2559 | หลอน เดอะซีรีส์ ตอน Taxi ส่งรักส่งวิญญาณ | หยก |
| พ.ศ. 2560 | Together With Me อกหักมารักกับผม | กวิตรา |
| พ.ศ. 2562 | วิญญาณพิศวง ตอนที่ 8 นางตานี | นางตานี |